**ΒΡΑΒΕΥΣΕΙΣ ΓΙΑ ΤΟ ΜΠΕΛΛΕΝΕΙΟ ΓΥΜΝΑΣΙΟ ΛΕΡΟΥ**

Την Τετάρτη 15 Νοεμβρίου 2017, στις 18:30 μ.μ. στο Ίδρυμα Σταματίου στη Ρόδο βραβεύτηκαν οι μαθητές του Μπελλενείου Γυμνασίου Λέρου που συμμετείχαν στον 2ο Διαγωνισμό Γραπτού Λόγου για το σχολικό έτος 2016-17.

Συμμετείχαν 249 μαθητές από τα Δωδεκάνησα και το θέμα της έκθεσης ήταν:

 **«Στην εποχή μας έχουν σημειωθεί τεράστια επιτεύγματα στον τομέα της τεχνολογίας. Εντούτοις παρατηρείται έλλειμμα στις πανανθρώπινες αξίες όπως της αλληλεγγύης, της αγάπης, της φιλίας, της αποδοχής στη διαφορετικότητα.**

**Σ’ ένα δοκίμιο να αναλύσετε τους λόγους για τους οποίους ο άνθρωπος έχει απομακρυνθεί από τις ηθικές αξίες και με ποιους τρόπους μπορεί καλλιεργώντας την ηθική του, να αποκτήσει την ανθρωπιά του».**

Από το Μπελλένειο Γυμνάσιο διακρίθηκαν οι μαθήτριες:

Ελένη Μαριάννα - 2ο βραβείο για την Α’ Γυμνασίου

Μαυρομάτη Βιργινία - 3ο βραβείο για την Α’ Γυμνασίου

Βασιλάκου Βασιλική - 1ο βραβείο για την Β’ Γυμνασίου

Ζουμπούλη Δέσποινα- 1ο βραβείο για την Γ’ Γυμνασίου



Η Διεύθυνση κι ο σύλλογος εκπαιδευτικών του σχολείου συγχαίρουν όλους τους μαθητές/-τριες για τη συμμετοχή τους και τις μαθήτριες που βραβεύτηκαν.